আগুন লাগল দক্ষিণ কলকাতার বিখ্যাত প্রিয়া সিনেমা হলে। শো চলাকালীন হঠাৎই আগুন বেরতে দেখা যায়। হলের ভিতরে কয়েক জনের আটকে থাকা আশঙ্কা করা হচ্ছে। 
ঘটনাস্থলে এসে পৌঁছেছে দমকলের চারটি ইঞ্জিন। তারা উদ্ধারকার্যে নেমে পড়েছে। দর্শকরা ধোঁয়া দেখে আতঙ্কিত হয়ে পড়েন। ছুটে বেরিয়ে আসতে থাকেন। হলের পিছনের দরজা দিয়ে ঢোকার চেষ্টা চালাচ্ছেন দমকল কর্মীরা।
কী করে আগুন লাগল তা এখনও জানা যায়নি। তবে প্রাথমিক ভাবে মনে করা হচ্ছে, ম্যানেজারের ঘরের এসি থেকেই সম্ভবত আগুন লেগেছে। শেষ পাওয়া খবরে কোনও হতাহতের খবর জানা যায়নি। 
এদিন শো চলাকালীনই আচমকা কালো ধোঁয়ায় ঢেকে যায় দেশপ্রিয় পার্কের কাছেই অবস্থিত এই সিনেমা হল। এলাকায় ছড়িয়ে পড়ে আতঙ্ক।